Jokaiselle tämän ryhmän vaihtoehdolle on ohjeaihe. Napsauta ensin valintaikkunan yläreunassa olevaa [image] -painiketta ja sitten kohdetta, josta haluat lisätietoja.


Tähän kenttään voit kirjoittaa niiden henkilöiden tai ryhmien nimet, jotka haluat nähdä luettelossa. Jos jätät tämän kentän tyhjäksi, luettelossa näkyvät kaikki osoitteistoon sisältyvät nimet.


Tuo näyttöön kaikki osoitteiston tiedot tai ne tiedot, jotka vastaavat Kirjoita nimi tai valitse se luettelosta -ruutuun kirjoittamaasi nimeä.


Napsauta tätä, jos haluat lisätä uuden henkilön tietoja osoitteistoon.

Voit tallentaa henkilöstä sekä yksityiselämään että työhön liittyviä tietoja: sähköpostiosoitteita ja -tunnuksia, Internet-kotisivujen osoitteita, puhelinnumeroita, postiosoitteita sekä muita lisätietoja.


Napsauta tätä, jos haluat luoda ja lisätä uuden ryhmän.


Tuo näyttöön valitsemasi yhteystiedon tai ryhmän ominaisuudet.


Napsauta tätä, jos haluat etsiä nimiä osoitteistosta tai hakemistopalveluista.


Lisää yhden tai useita osoitteistosta valittuja yhteyshenkilön tai ryhmän nimiä lähetettävän viestin Vastaanottaja-ruutuun.


Näyttää lähetettävän viestin Vastaanottaja-ruudussa olevat yhteyshenkilöiden tai ryhmien nimet.


Lisää osoitteistosta valitut yhteyshenkilöiden tai ryhmien nimet lähetettävän viestin Kopio-ruutuun.


Näyttää lähetettävän viestin Kopio-ruudussa olevat yhteyshenkilöiden tai ryhmien nimet.


Näyttää niiden käytettävissä olevien hakemistopalveluiden ja osoitteistojen luettelon, joista voit etsiä haluamasi henkiöiden tai ryhmien nimet.


Tähän kenttään voit kirjoittaa etsittävän henkilön tai ryhmän nimen. Tämän kentän avulla voit etsiä nimiä, lempinimiä tai yritysten tai organisaatioiden nimiä.


Tähän kenttään voit kirjoittaa etsittävän henkilön tai ryhmän sukunimen.


Tähän kenttään voit kirjoittaa etsittävän henkilön tai ryhmän sähköpostitunnuksen.


Tähän kenttään voit kirjoittaa etsittävän henkilön tai ryhmän osoitteen. Tämän kentän avulla voit etsiä mitä tahansa kotiosoitteen tai työpaikan osoitteen osaa: katuosoitetta, postinumeroa tai maata.


Tähän kenttään voit kirjoittaa etsittävän henkilön tai ryhmän puhelinnumeron. Tämän kentän avulla voit etsiä mitä tahansa kodin tai työpaikan puhelinnumeroa: tavallisen puhelimen, faksin, hakulaitteen tai matkapuhelimen numeroa.


Tähän kenttään voit kirjoittaa muita etsittävään henkilön tai ryhmän nimeen liittyviä tietoja.


Napsauta tätä, jos haluat etsiä yhtä tai useaa määrittämääsi henkilöä tai ryhmää valitusta hakemistopalvelusta tai osoitteistosta.


Ohjelma poistaa näytöstä Hakuehdot–ruutuun kirjoitetut hakuehdot sekä kaikki annettuja ohjeita vastaavat tiedot.


Sulkee tämän valintaikkunan.


Tuo näyttöön hakuehtoja vastaavat tiedot valitusta hakemistopalvelusta tai osoitteistosta.


Napsauta tätä, jos haluat lisätä luettelosta valitut henkilöt tai ryhmät osoitteistoon.


Napsauta tätä, jos haluat poistaa osoitteistosta henkilöt tai ryhmät, jotka on valittu luettelosta.


Tähän kenttään voit kirjoittaa tämän henkilön tittelin tai arvonimen. Voit myös valita aiemmin määritetyn tittelin napsauttamalla alanuolipainiketta.

Voit kirjoittaa esimerkiksi Hra., Rva., Tri.


Tähän kenttään voit kirjoittaa henkilön etunimen.


Tähän kenttään voit kirjoittaa henkilön sukunimen.


Tähän kenttään voit kirjoittaa ammattiarvon tai akateemisen arvon. Voit myös valita aiemmin määrityn arvon napsauttamalla alanuolipainiketta.

Voit kirjoittaa arvoksi esimerkiksi FM, KTM, FT.


Tähän kenttään voit kirjoittaa henkilön kotipostiosoitteen.


Tähän kenttään voit kirjoittaa henkilön kotiosoitteen postitoimipaikan.


Tähän kenttään voit kirjoittaa henkilön kotiosoitteen maan.


Tähän kenttään voit kirjoittaa henkilön kotiosoitteen postinumeron.


Tähän kenttään voit kirjoittaa henkilön kotiosoitteen maan.


Tähän kenttään voit kirjoittaa sen yrityksen nimen, jossa henkilö on työssä.


Tähän kenttään voit kirjoittaa henkilön aseman yrityksessä.


Tähän kenttään voit kirjoittaa osaston, jolla henkilö työskentelee yrityksessä.


Tähän kenttään voit kirjoittaa henkilön toimiston sijainnin.


Tähän kenttään voit kirjoittaa henkilön työpaikan postiosoitteen.


Tähän kenttään voit kirjoittaa henkilön työpaikan postitoimipaikan.


Tähän kenttään voit kirjoittaa henkilön työpaikan osoitteen maan.


Tähän kenttään voit kirjoittaa henkilön työpaikan osoitteen postinumeron.


Tähän kenttään voit kirjoittaa henkilön työpaikan osoitteen maan.


Tähän kenttään voit kirjoittaa henkilön puhelinnumeron. Numero kannattaa kirjoittaa kansainvälisessä muodossa, esimerkiksi +1 (206) 555 1234


Ohjelma soittaa numeroon, joka näkyy Puhelin-ruudussa.


Tähän kenttään voit kirjoittaa henkilön faksinumeron. Numero kannattaa kirjoittaa kansainvälisessä muodossa, esimerkiksi +1 (206) 555 1234


Ohjelma soittaa numeroon, joka näkyy Faksi-ruudussa.


Tähän kenttään voit kirjoittaa henkilön matkapuhelinnumeron. Numero kannattaa kirjoittaa kansainvälisessä muodossa, esimerkiksi +1 (206) 555 1234.


Ohjelma soittaa numeroon, joka näkyy Matkapuhelin-ruudussa.


Tähän kenttään voit kirjoittaa tiedot omaa osoitetarraa varten. Voit myös valita aiemmin määritetyn tarran napsauttamalla alanuolipainiketta.


Tähän kenttään voit kirjoittaa henkilön hakulaitteen numeron. Numero kannattaa kirjoittaa kansainvälisessä muodossa, esimerkiksi +1 (206) 555 1234.


Ohjelma soittaa numeroon, joka näkyy Hakulaite-ruudussa.


Tähän kenttään voit kirjoittaa henkilön modeeminumeron. Numero kannattaa kirjoittaa kansainvälisessä muodossa, esimerkiksi +1 (206) 555 1234.


Ohjelma soittaa modeeminumeron määrittävässä ruudussa näkyvään numeroon.


Tähän kenttään voit kirjoittaa henkilön tai ryhmän lempinimi.


Tähän kenttään voit kirjoittaa yhteyshenkilön toisen nimen.


Tähän kenttään voit kirjoittaa lisätietoja henkilöstä tai ryhmästä.


Ohjelma tallentaa kaikki tekemäsi muutokset sulkematta valintaikkunaa.


Ohjelma lisää Sähköpostiosoite-ruudussa näkyvän osoitteen henkilön sähköpostiosoiteluetteloon.


Näyttöön tulee luettelo tälle henkilölle määritetyistä sähköpostitunnuksista.


Ohjelma poistaa valitsemasi sähköpostitunnuksen sähköpostiosoitteiden luettelosta.


 Ohjelma määrittää valitsemasi sähköpostitunnuksen oletusarvoksi, jota käytetään, kun lähetät viestejä tälle henkilölle.


Tähän kenttään voit kirjoittaa henkilön Internet-kotisivun URL-osoitteen.


Ohjelma avaa henkilön kotisivun selausohjelmaikkunassa.


Tähän kenttään voit kirjoittaa nimen, jonka haluat määrittää tälle ryhmälle.


Napsauta tätä, jos haluat valita ryhmään lisättävät henkilöt.


Näyttöön tulee luettelo ryhmään sisältyvistä henkilöistä.


Ohjelma poistaa Jäsenet-luettelosta valitut nimet tästä ryhmästä.


Näyttöön tulevat osoitteiston nimet, jotka vastaavat antamaasi hakuehtoa. Jos vastineita ei löydy, näyttöön tulee teksti "Vastaavia tietoja ei löytynyt".


Näyttöön tulee osoitteisto, josta voit valita oikean nimen.


Napsauta tätä, jos haluat muuttaa valitsemaasi sähköpostiosoitteeseen liittyviä tietoja.


Ohjelma lisää osoitteistosta valitut henkilöiden tai ryhmien nimet  lähetettävän viestin Piilokopio-ruutuun. Vain viestin lähettäjä tietää viestin kaikki vastaanottajat.


Näyttöön tulee luettelo lähettävän viestin Piilokopio-ruudussa olevista henkilöiden tai ryhmien nimistä.


Napsauta tätä, jos haluat poistaa valitsemasi nimen osoitteiston Nimet-luettelosta.


Tuo näyttöön luettelon käytettävissä olevista hakemistopalveluista.


Napsauta tätä, jos haluat lisätä uuden hakemistopalvelun.


Ohjelma poistaa valitsemasi hakemistopalvelun Hakemistopalvelut-luettelosta.


 Napsauta tätä, jos haluat muuttaa Hakemistopalvelut-luettelosta valitun hakemistopalvelun ominaisuuksia.


Ohjelma lisää Hakemistopalvelut-luettelosta valitun hakemistopalvelun Tarkista nimet -luetteloon.


Ohjelma poistaa Tarkista nimet –luettelosta valitun hakemistopalvelun ja lisää sen Hakemistopalvelut-luetteloon.


Ohjelma siirtää valitun hakemistopalvelun yhden askeleen ylöspäin Tarkista nimet -luettelossa.


Ohjelma siirtää valitun hakemistopalvelun yhden askeleen alaspäin Tarkista nimet -luettelossa.


Näyttöön tulee luettelo hakemistopalveluista, joista nimiä parhaillaan tarkistetaan, sekä tieto siitä, missä järjestyksessä hakemistopalveluita käydään läpi.


Näyttöön tulee luettelo hakemistopalveluista, jotka voidaan lisätä Tarkista nimet -luetteloon.


Näyttöön tulee luettelo käytettävissä olevista maista.


Näyttöön tulee luettelo käytettävissä olevista osoitteistoista ja hakemistopalveluista.


Määrittää tämän hakemistopalvelun kutsumanimen sellaisena kuin se näkyy Hakemistopalvelut–luettelossa ja osoitteistossa.


Määrittää hakemistopalvelun. Tähän kenttään voit kirjoittaa palvelun nimen tai IP-osoitteen. Tämä tieto saadaan hakemistopalvelupalvelimen valvojalta tai sen käyttämältä Internet-palvelujen tarjoajalta.


Määrittää, että tämän hakemistopalvelun yhteydessä on käytettävä anonymous-laillisuustarkistusta. Tällöin ei tarvita käyttäjätunnusta tai salasanaa.


Määrittää, että tämän hakemistopalvelun yhteydessä on käytettävä käyttäjätunnuksen ja salasanan tarkistusta.


Määrittää, että tälle palvelimelle kirjauduttaessa on käytettävä haaste/vastaus-laillisuustarkistusta, kuten NTLM:ää tai Microsoft Distributed Password Authentication (DPA) -toimintoa.

Jos valitset tämän vaihtoehdon, sinua pyydetään ehkä kirjautumaan sisään, kun muodostat yhteyden LDAP (Lightweight Directory Access Protocol) -palvelimelle.

Saat tarvittavan käyttäjätunnuksen ja salasanan yleensä palvelujen tilaamisen yhteydessä siltä Internet-palvelun tai sisällön tarjoajalta, jonka palvelimelle olet muodostamassa yhteyttä.


Määrittää kirjautumis- tai käyttäjätunnuksen. Se on yleensä sama kuin sähköpostiosoitteesi taksamerkin (@) vasemmalla puolella oleva osa.


Tähän kenttään voit kirjoittaa salasanan, jonka tämä hakemistopalvelu on määrittänyt käyttäjätunnuksellesi. Ruudussa ei näy oikeita kirjoitusmerkkejä, vaan turvallisuussyistä kukin merkki korvataan näytössä tähdellä (*).


Tähän kenttään voit kirjoittaa saman salasanan, jonka olet kirjoittanut Salasana-ruutuun. Näin voit tarkistaa, että olet kirjoittanut salasanan oikein.


Määrittää, että viestiä lähetettäessä vastaanottajien nimet tarkistetaan tästä hakemistopalvelusta. Jos poistat tämän vaihtoehdon valinnan, voit silti etsiä nimiä tästä hakemistopalvelusta, mutta ohjelma ei tarkista niitä viestien lähetyksen yhteydessä.


Tähän kenttään voit kirjoittaa, kauanko osoitteiston pitää yrittää muodostaa yhteyttä tähän hakemistopalveluun.


Tähän kenttään voit kirjoittaa, kauanko osoitteiston pitää etsiä tätä hakemistopalvelua.


Tähän kenttään voit kirjoittaa, montako vastinetta osoitteiston pitäisi enintään palauttaa, kun se etsii tietoja tästä hakemistopalvelusta.


Näyttöön tulee niiden käytettävissä olevien hakemistopalveluiden luettelo, joista voit etsiä nimiä.


Tähän kenttään voit kirjoittaa etsittävän henkilön etunimen tai nimen ensimmäisen kirjaimen. Yleensä palvelimilta ei voi etsiä tietoja vain Etunimi-ruudussa olevan tekstin perusteella.


Tähän kenttään voit kirjoittaa etsittävän henkilön sukunimen tai nimen ensimmäisen kirjaimen.


Tähän kenttään voit kirjoittaa etsittävän henkilön sähköpostitunnuksen tai tunnuksen ensimmäisen kirjaimen.


Tähän kenttään voit kirjoittaa etsittävään henkilöön liittyvän yrityksen nimen tai ensimmäisen kirjaimen nimestä. Kaikki palvelimet eivät käytä tätä tietoa, mutta joillakin palvelimilla se on pakollinen tieto.


Näyttöön tulee luettelo maista, joista voit etsiä nimiä. Voit käydä läpi vain yhden maan tiedot kerrallaan. Palvelimella ei välttämättä ole kaikkiin luettelossa näkyviin maihin liittyviä tietoja.


Tähän kenttään voit kirjoittaa sen hakemistopalvelun juuren, josta haluat etsiä nimiä. Tämä juuri voi olla maa, organisaatio tai muu ryhmittelyperuste.

Joillakin palvelimilla tämä on pakollinen tieto.

Jos tieto on pakollinen, saat sen Internet-palveluntarjoajalta, kun tilaat hakemistopalveluita.


Määrittää tulostettavaksi kaikki tiedot, jotka löytyvät valittujen nimien kohdalta osoitteistosta.


Määrittää tulostettavaksi valittujen nimien kohdalla osoitteistossa olevat tiedot, jotka yleensä löytyvät henkilön käyntikortista: kuten yrityksen nimen, puhelinnumerot ja sähköpostiosoitteen


Määrittää tulostettavaksi kaikki valituille nimille tallennetut puhelinnumerot. Ne voivat olla koti-, työ- tai matkapuhelinnumeroita tai faksinumeroita.


Määrittää, minkä nimikentän tiedot näkyvät yhteystietoluettelossa. Voit kirjoittaa haluamasi nimen tai valita sen luettelosta, joka sisältää henkilön koko nimen (etunimen, toisen nimen ja sukunimen), lempinimen tai yrityksen nimen.

Jos et valitse mitään arvoa etkä kirjoita tähän kenttään mitään, yhteyshenkilölle määritetään erikseen näyttönimi, joka perustuu henkilön nimeen, lempinimeen tai yrityksen nimeen.


Yhteystietojen lisääminen osoitteistoon

1	Valitse osoitteistossa Tiedosto Uusi yhteystieto.

2	Kirjoita henkilön etu- ja sukunimi.

3	Kirjoita jokaiseen välilehteen haluamasi tiedot.

Vihjeitä

Jokaiselle yhteystiedolle on määritettävä näyttönimi. Ohjelma luo sen automaattisesti, jos määrität henkilön etunimen, toisen nimen tai sukunimen, kutsumanimen tai yrityksen nimen.

Voit tallentaa osoitteistoon myös tietoja henkilön yksityiselämästä ja työstä: puhelinnumeroita, postiosoitteita, sähköpostitunnuksia ja -osoitteita, Internet-sivujen URL-osoitteita, jakelulistoja ja huomautuksia. Sen mukaan, minkä ohjelmien yhteydessä käytät osoitteistoa, voit täydentää joko kaikki välilehtien kentät tai vain osan niistä.

Voit tuoda näyttöön haluamaasi kenttään liittyvän ohjeen napsauttamalla ensin valintaikkunan yläreunassa olevaa [image] -painiketta ja sitten kyseistä kenttää.

 Aiheeseen liittyviä ohjeita


Yhteystietojen muokkaaminen

1	Etsi haluamasi nimi osoitteistoluettelosta ja kaksoisnapsauta sitä. Näyttöön tulee nimeen liittyviä tietoja.

2	Muuta eri välilehtiin tallennettuja tietoja haluamallasi tavalla.

Vihjeitä

Jos haluat poistaa tietyn henkilön tiedot osoitteistosta, valitse ensin henkilön nimi ja sitten Tiedosto Poista. Jos henkilö sisältyy johonkin ryhmään, ohjelma poistaa hänen nimensä myös ryhmästä.

Voit tuoda näyttöön haluamaasi kenttään liittyvän ohjeen napsauttamalla ensin valintaikkunan yläreunassa olevaa [image] -painiketta ja sitten kyseistä kenttää.

 Aiheeseen liittyviä ohjeita


Ryhmän luominen

1	Valitse Tiedosto Uusi ryhmä.

2	Kirjoita Ryhmän nimi -ruutuun nimi, jonka haluat antaa ryhmälle.

3	Jos haluat lisätä nimiä Jäsenet-luetteloon, valitse ensin Lisää jäseniä ja sitten yksi tai useita nimiä osoitteiston nimiluettelosta.

Jos haluat poistaa nimen Jäsenet-luettelosta, valitse ensin haluamasi nimi ja sitten Poista-painike.

Vihjeitä

Halutessasi voit luoda useita ryhmiä.

Henkilöt voivat kuulua useaan ryhmään samanaikaisesti.

Jos haluat poistaa ryhmän osoitteistosta, valitse ensin ryhmän nimi nimiluettelosta ja sitten Tiedosto Poista. Vaikka poistat ryhmän, sen jäsenten tiedot säilyvät ennallaan osoitteistossa.

 Aiheeseen liittyviä ohjeita


Nimen lisääminen aiemmin luotuun ryhmään

1	Etsi haluamasi ryhmä osoitteistosta ja kaksoisnapsauta sen nimeä, jolloin näyttöön tulevat ryhmän jäsenten nimet sekä muita tietoja ryhmistä.

2	Jos haluat lisätä nimiä Jäsenet-luetteloon, valitse ensin Lisää jäseniä ja sitten yksi tai useita nimiä osoitteistosta.

Vihjeitä

Jos haluat poistaa jäsenen ryhmästä, valitse ensin haluamasi jäsen Jäsenet-luettelosta ja sitten Poista-painike. Vaikka poistat jäsenen ryhmästä, kyseisen henkilön tiedot säilyvät ennallaan osoitteistossa.

Jos haluat poistaa ryhmän osoitteistosta, valitse ensin haluamasi ryhmän nimi ja sitten Tiedosto Poista. Vaikka poistat ryhmän, sen jäsenten tiedot säilyvät ennallaan osoitteistossa.

Voit tuoda näyttöön haluamaasi kenttään liittyvän ohjeen napsauttamalla ensin valintaikkunan yläreunassa olevaa [image] -painiketta ja sitten kyseistä kenttää.

 Aiheeseen liittyviä ohjeita


Nimien lajitteleminen osoitteistossa

Valitse ensin Näytä Lajittele ja napsauta sitten sen sarakkeen otsikkoa, jota haluat käyttää lajitteluperusteena.

Jos haluat muuttaa nousevan lajittelujärjestyksen laskevaksi tai päinvastoin, valitse ensin Näytä Lajittele ja sitten Nouseva tai Laskeva.

Vihje

Voit myös määrittää lajittelun tapahtuvaksi tietyn sarakeotsikon perusteella napsauttamalla kyseistä otsikkoa nimiluettelon yläpuolella. Jos haluat muuttaa nousevan lajittelujärjestyksen laskevaksi tai päinvastoin, napsauta sarakeotsikkoa uudelleen.


Yhteystietojen vieminen vCard-muodossa

1	Etsi haluamasi nimi osoitteistosta.

2	Valitse Työkalut Vie ja vCard-kortti.

3	Määritä uudelle vCard-tiedostolle nimi. Anna tunnisteeksi .vcf.

Vihje

Voit liittää vCard-korttitiedostoja sähköpostiviesteihin ja välittää näin erilaisia yhteystietoja muille käyttäjille.

 Aiheeseen liittyviä ohjeita


vCard-kortin tuominen

1	Valitse Työkalut Tuo ja vCard-kortti.

2	Etsi haluamasi vCard-tiedosto tietokoneen kiintolevyltä tai verkkoasemasta.

Kun vCard-tiedosto on lisätty osoitteistoon, näyttöön tulee kyseisen yhteystiedon ominaisuusvalintaikkuna.

3	Voit muuttaa välilehtiin tallennettuja yhteystietoja tai lisätä niitä tarpeen mukaan.

Vihje

Voit liittää vCard-korttitiedostoja sähköpostiviesteihin ja välittää näin erilaisia yhteystietoja muille käyttäjille.

 Aiheeseen liittyviä ohjeita


Hakemistopalvelun lisääminen

1	Valitse Tiedosto Hakemistopalvelut ja Lisää.

2	Kirjoita Kutsumanimi-ruutuun nimi sellaisena kuin haluat sen näkyvän Hakemistopalvelut-luettelossa.

3	Kirjoita hakemistopalvelun Hakemistopalvelu- tai IP-osoite.

4	Valitse haluamasi laillisuustarkistuksen laji ja määritä muut laillisuustarkistustiedot sen mukaan, mitä valitsemasi hakemistopalvelu vaatii.

5	Täytä Lisäasetukset-välilehden Haun määritteet -ruutu.

Vihjeitä

Jos haku ei tuota tuloksia ja hakuyhteys katkeaa, kirjoita aiempaa suurempi arvo Haun aikakatkaisu -ruutuun ja aiempaa pienempi arvo Montako kohdetta enintään palautetaan -ruutuun.

Muuta vain Tämän hakemistopalvelun hakutietokanta -ruudun arvoa, jos haku ei onnistu odottamallasi tavalla tai jos hakemistopalvelun ylläpitäjä pyytää sinua tekemään niin.

 Aiheeseen liittyviä ohjeita


Hakemistopalvelun poistaminen

1	Valitse Tiedosto Hakemistopalvelut.

2	Valitse ensin poistettava hakemistopalvelu Hakemistopalvelut-luettelosta ja sitten Poista-painike.

 Aiheeseen liittyviä ohjeita


Hakemistopalvelun muokkaaminen

1	Valitse Tiedosto Hakemistopalvelut.

2	Valitse ensin haluamasi hakemistopalvelu Hakemistopalvelut-luettelosta ja sitten Ominaisuudet-painike.

3	Muokkaa tietoja Yleiset- ja Lisäasetukset-välilehdissä.

Vihje

Jos haku ei tuota tuloksia ja hakuyhteys katkeaa, kirjoita aiempaa suurempi arvo Haun aikakatkaisu -ruutuun ja aiempaa pienempi arvo Montako kohdetta enintään palautetaan -ruutuun.

 Aiheeseen liittyviä ohjeita


Nimien etsiminen hakupalvelusta tai osoitteistosta

1	Valitse Muokkaa Etsi.

2	Valitse Etsi-luettelosta haluamasi hakupalvelu tai osoitteisto.

3	Voit tarkentaa hakua kirjoittamalla mahdollisimman tarkat hakuehdot valintaikkunan kenttiin.

Vihjeitä

Voit myös napsauttaa Käynnistä-painiketta sekä valita ensin Etsi ja sitten Henkilöitä.

Voit etsiä hakupalvelupalvelimia vain nimen ja sähköpostitunnuksen perusteella.

Voit kirjoittaa hakukenttiin erilaisia tietoja. Halutessasi voit tuoda näyttöön haluamaasi kenttään liittyvän ohjeen napsauttamalla ensin valintaikkunan yläreunassa olevaa [image] -painiketta ja sitten kyseistä kenttää.

Jos hakuehdot ovat epätarkat, haun tulokset voivat ylittää palvelimen asettamat rajoitukset tai tälle hakupavelulle Haun määritteet -ruutuun määritetyt arvot. Haun tuloksia ei ehkä tule näkyviin ollenkaan, tai sitten tuloksia on enemmän kuin mitä näkyviin tulee.


Nimien tarkistuksessa käytettävän hakupalvelun määrittäminen

1	Valitse Tiedosto Hakupalvelut.

2	Valitse ensin Yleiset-välilehden Hakupalvelut-luettelosta haluamasi hakupalvelu ja sitten Ominaisuudet-painike.

Kun valitset sähköpostiohjelmassa Tarkista nimet -komennon, ohjelma tarkistaa nimet osoitteistosta ja määritetystä hakupalvelusta siinä järjestyksessä kuin ne on lueteltu Hakupalvelut-valintaikkunan Asetukset-välilehdessä.

3	Varmista, että vaihtoehto Tarkista nimet tältä palvelimelta postia lähetettäessä on valittuna.

Vihjeitä

Jos haluat muuttaa valitun hakupalvelun tarkistusjärjestystä, valitse ensin Hakupalvelut-valintaikkunasta Asetukset-välilehti, sitten hakupalvelu ja lopuksi Ylös, jos haluat, että hakupalvelu tarkistetaan ensin, tai Alas, jos hakupalvelu tarkistetaan viimeiseksi.

Jos haluat lisätä hakupalvelun Hakupalvelut-luetteloon, valitse Yleiset-välilehti. Lisätietoja on kohdassa Aiheeseen liittyviä ohjeita mainituissa ohjeaiheissa.

 Aiheeseen liittyviä ohjeita


Muiden osoitteistojen sisältämien tietojen tuominen

1	Valitse Työkalut Tuo ja  Osoitteisto.

2	Valitse ensin osoitteisto, josta haluat tuoda tietoja, ja sitten Tuo-painike.


Yhteystietojen tulostaminen eri muodoissa

1	Valitse osoitteistosta tulostettavat yhteystiedot.

2	Valitse Tiedosto Tulosta.

3	Jos haluat tulostaa tietyn henkilön kaikki tiedot, valitse Muistio.

Jos haluat tulostaa henkilön työhön liittyvät tiedot, valitse Käyntikortti.

Jos haluat tulostaa kaikki henkilön kohdalle tallennetut puhelinnumerot, valitse Puhelinluettelo.

Vihjeitä

Voit mukauttaa tulostettavien sivujen kokoa ja suuntaa. Jos haluat tarkastella kirjoittimen tulostusasetuksia, valitse Tulosta-valintaikkunasta Ominaisuudet-painike.

Voit tuoda näyttöön haluamaasi kenttään liittyvän ohjeen napsauttamalla ensin valintaikkunan yläreunassa olevaa [image] -painiketta ja sitten kyseistä kenttää.


Avoin sähköisessä muodossa oleva käyntikortti, joka noudattaa yleisiä standardeja. VCard-kortteja voidaan käyttää eri ohjelmissa (sähköpostissa, osoitteistoissa, tietoliikenneohjelmissa ja ajankäytön hallintaohjelmissa) sekä erilaisissa laitteissa ja ympäristöissä (pöytätietokoneissa, kannettavissa tietokoneissa, taskutietokoneissa (PDA) ja puhelinlaitteissa).

VCard-kortit tallennetaan tiedostoihin, joiden tunnisteena on .vcf.

© Versit, Versit-logo, vCard ja vCalendar ovat Apple Computer, Inc:n, AT&T Corporationin, IBM Corporationin ja Siemensin tavaramerkkejä.


Windowsin osoitteiston ominaisuuksia

Microsoft Windowsin osoitteistoon on helppo tallentaa sähköpostiosoitteita sekä muita yhteystietoja. Näitä tietoja voidaan sitten käyttää eri ohjelmissa, kuten Microsoft Internet Mailissa ja Newsissä. Osoitteisto on nopea ja helppokäyttöinen, ja siinä on useita tehokkaita ominaisuuksia sekä nykyisiin että tuleviin käyttötarpeisiin. Alla olevassa luettelossa on esitelty joitakin Microsoft Windowsin osoitteiston käteviä ominaisuuksia.

 Kaikki yhteystiedot voidaan tallentaa samaan paikkaan: puhelinnumerot, sähköpostiosoitteet, työpaikan ja kodin osoitteet sekä kotisivujen osoitteet.

 Voit tulostaa koko osoitteiston tai osan siitä ja viedä tulosteen mihin tahansa.

 Voit etsiä sähköpostiosoitteita muiden Internet-palvelutoimittajien osoitteistoista.

 Voit luoda omia postituslistoja sähköpostiviestejä varten.

 Voit tuoda nimiä nykyisestä osoitteistosta.

 Voit tuoda ja viedä vCard-kortteja.


Kaikkien yhteystietojen tallentaminen: sähköpostiosoitteet, puhelinnumerot, kodin ja työpaikan osoitteet ja kotisivujen osoitteet

Nykyisin käytettävissä on useita tiedonvälitystapoja, joten tarvitaan erityinen ohjelma kaiken viestinnän seuraamiseen. Windowsin osoitteisto on tällainen ohjelma. Sen avulla voi tehdä paljon muutakin kuin pitää kirjaa eniten käytetyistä sähköpostiosoitteista. Osoitteiston avulla voit tallentaa kullekin yhteyshenkilölle useita sähköpostiosoitteita, kodin ja työpaikan osoitteita ja puhelinnumeroita sekä tavallisia puhelinnumeroita, matkapuhelin- ja faksinumeroita. Lisäksi voit tallentaa henkilökohtaisten ja työpaikkaan liittyvien Web-sivujen URL-osoitteita. Lisäksi ohjelmassa on paljon tilaa erilaisille muistiinpanoille, jotka eivät kuulu edellä mainittuihin luokkiin.


Sähköpostiosoitteiden etsiminen muiden Internet-palvelutoimittajien osoitteistoista

Osoitteiston Hakemistopalvelut-toiminto käyttää LDAP (Lightweight Directory Access Protocol) -protokollaa. LDAP on kehittyvä Internet-standardi, jonka avulla voit etsiä sähköpostiosoitteita toisen Internet-palvelutoimittajan palvelimelta, vaikka et olisikaan tilaaja. Osoitteiston avulla voit lisätä tällaiset palvelimet omaan osoitteistoluetteloosi, josta voit sitten valita haluamasi nimet sähköpostiviestien vastaanottajiksi.


Osoitteiston tulostaminen osittain tai kokonaan

Nyt käytettävissäsi on aina ajan tasalla oleva ja helppokäyttöinen osoitteisto sähköisessä muodossa sekä sen tulostettu versio, jonka voit liittää esimerkiksi kalenteriisi. Voit valita haluamasi kolmesta ulkoasuvaihtoehdosta ja tulostaa kaikki yhteystiedot, yritystiedot tai puhelinnumerot kaikkien yhteyshenkilöiden tai vaikkapa vain yhden henkilön osalta.


Omien postituslistojen luominen ryhmiä lisäämällä

Voit luoda erillisiä luetteloita sähköpostiosoitteista, jotka liittyvät esimerkiksi yritykseesi, johonkin organisaatioon tai perheeseesi. Luo uusi ryhmä ja lisää siihen haluamasi nimet osoitteistosta. Samalla voit myös lisätä osoitteistoon uusia sähköpostiosoitteita. Kun haluat lähettää sähköpostia kaikille ryhmän jäsenille, valitse osoitteistosta vain ryhmän nimi. Sinun ei tarvitse kirjoittaa kaikkia ryhmän jäsenten nimiä aina, kun olet lähettämässä ryhmälle sähköpostia.


Nimien tuominen muista osoitteistoista

Vaikka Internet Mail uudistuu, sinun ei tarvitse luoda osoitteistoja uudelleen. Voit tuoda kaikki haluamasi yhteystiedot muista sähköpostiosoitteistoista, kuten Microsoft Exchange-, Eudora Light-, Netscape- tai Microsoft Internet Mail for Windows 3.1 -osoitteistosta.


Tietojen vieminen ja tuominen vCard-muodossa

Nyt voit tuoda ja viedä tietoja vCard-muodossa suoraan osoitteistosta liittämällä haluamasi vCard-kortit sähköpostiviesteihin. Aivan kuin vaihtaisit käyntikortteja Internetissä!


Windows-osoitteiston käytön aloittaminen

Jos et ole aiemmin käyttänyt osoitteistoa sähköpostiohjelman yhteydessä tai jos haluat lisätietoja osoitteiston toiminnasta, lue tämä ohjeaihe huolellisesti. Tämä on johdanto pikemminkin kuin vaiheittainen toimintaohje. Kaikki tässä ohjeaiheessa käsitellyt toiminnot käydään läpi yksityiskohtaisesti muissa ohjeaiheissa.

Osoitteiston ottaminen käyttöön

Saat osoitteiston käyttöösi monella eri tavalla:

Valitse Microsoft Internet Mail- tai Internet News -ohjelmassa Tiedosto Osoitteisto. Osoitteisto-ikkunassa voit tarkastella osoitteistotietoja tai lisätä, muuttaa tai poistaa niitä. Voit myös käyttää ohjelman muita toimintoja, kuten lisätä ja etsiä hakemistopalveluita tai tuoda ja viedä vCard-kortteja.

Napsauta Käynnistä-painiketta ja valitse ensin Etsi ja sitten Henkilöitä. Etsi henkilöitä –valintaikkunan avulla voit etsiä haluamasi tiedot osoitteistosta tai hakemistopalveluista. Voit myös sulkea valintaikkunan ja selata osoitteistoa.

Napsauta Internet Mailin tai Internet Newsin uusi viesti –ikkunassa Vastaanottaja- tai Kopio-painiketta. Näyttöön tulee valintaikkuna, jonka avulla voit valita viestille haluamasi vastaanottajat osoitteistosta. Tässä valintaikkunassa voit myös lisätä uusia yhteystietoja osoitteistoon.

Osoitteiston käyttäminen muissa ohjelmissa

Voit siis käyttää osoitteistoa itse suoraan sähköpostiohjelman yhteydessä, mutta lisäksi sitä voidaan käyttää muissa ohjelmissa:

Internet Mailin ja Newsin Tarkista nimet –komento tarkistaa vastaanottajien nimet osoitteistosta. Jos nimeä ei ole osoitteistossa, ohjelma tarkistaa, onko nimi kelvollinen sähköpostiosoite. Tämä tarkistus ei vahvista, että nimi on olemassa Internetissä, vaan ainoastaan sen, että nimi on kirjoitettu oikeassa muodossa.

Internet Mailissa ja Newsissa voit lisätä tarkistettuja sähköpostiosoitteita tai lähettäjän sähköpostiosoitteen napsauttamalla nimeä hiiren kakkospainikkeella ja valitsemalla Lisää osoitteistoon -komennon.

Internet Mailissa voit tuoda sähköpostiosoitteita muista osoitteistoista.

Sähköpostiosoitteiden noutaminen ja lisääminen osoitteistoon

Voit lisätä sähköpostiosoitteita osoitteistoon monella eri tavalla:

Avaa Osoitteisto-ikkuna Internet Mailissa ja Newsissa ja lisää haluamasi yhteystiedot.

Napsauta hiiren kakkospainikkeella haluamaasi nimeä viesti-ikkunassa ja lisää se osoitteistoon.

Internet Mailissa voit tuoda sähköpostiosoitteita Microsoft Exchangen omista osoitteistoista.

Osoitteistossa voit etsiä haluamiasi nimiä omalta Internet-palveluntoimittajan palvelimelta tai toisen toimittajan palvelimelta hakemistopalveluiden avulla.

Voit tuoda vCard-tiedostoja.

Hakemistopalvelut ja LDAP

Yksi osoitteiston kehittyneistä toiminnoista on hakemistopalvelut, joiden avulla saat käyttöösi sähköpostiosoitteita Internet-palveluntoimittajien palvelimilta. Tätä toimintoa varten osoitteisto tukee Internetin standardinmukaista LDAP-protokollaa (Lightweight Directory Access Protocol). Jotta voisit etsiä sähköpostiosoitteita hakemistopalveluiden avulla, tarkista seuraavat asiat:

Määritä hakemistopalvelu jokaiselle Internet-palveluntoimittajan palvelimelle, jolta haluat etsiä osoitteita. Määritys tehdään valitsemalla osoitteistossa Tiedosto Hakemistopalvelu.

Määritä hakuehdot Muokkaa Etsi -komennon avulla, työkalurivin Etsi-painikkeen avulla tai Valitse vastaanottaja -valintaikkunan avulla (tämä valintaikkuna tulee näkyviin, kun napsautat uusi viesti -ikkunassa Vastaanottaja- tai Kopio-painiketta). Jos et määritä hakuehtoja riittävän tarkasti, palvelin ei pysty palauttamaan haun tuloksia, sillä löytyneiden vastineiden määrä on liian suuri. Voi myös käydä niin, että palvelin ei pysty lähettämään kaikkia vastineita tietokoneellesi.

Nimien etsiminen osoitteistosta poikkeaa monessa kohdin hakemistopalveluhausta:

Voit tarkastella osoitteiston koko sisältöä, mutta et voi tarkastella hakemistopalvelun sisältöä samalla tavalla. Voit vain tutustua hakemistopalveluhaun tuloksiin, joiden määrää voi rajoittaa haun kohteena oleva palvelin tai hakemistopalveluiden lisäasetuksissa määritettävä palautettavien tulosten enimmäismäärä.


LDAP-protokolla (Lightweight Directory Access Protocol): Tämä on Internetin standardinmukainen protokolla, jota käytetään, kun yksittäinen tietokone kysyy sähköpostiosoitetietoja palveluntoimittajan palvelimelta ja näitä tietoja siirretään palvelimelta tietokoneeseen.